Výškovice (Ostrava)

Výškovice estas historia municipo situanta sur teritorio de Ostrava en Ĉeĥio. Nuntempe ĝi kreas lokan parton de urboparto Ostrava-Sudo kaj ĝi konsistas el du partoj - el la devena Staré Výškovice kaj el loĝdomaro Nové Výškovice, kiu estis konstruita en la 70-aj jaroj de la 20-a jarcento. Výškovice najbaras kun arbarparko Arbaro Bělský. Vivas ĉi tie  ().

 Nomo 
Výškovice akiris sian nomon per sufikso -ovice al persona nomo Vyšek. Tiu estas diminutivo de malnovĉeĥaj nomoj, kiel estas Vyšemír, Vyčeslav ks.

 Historio 
La unua skribmencio devenas el la jaro 1408 (Wiskowicze). En la dokumento oni diras, ke Hanuš el Bělá akceptis episkopan feŭdon por Stará Bělá kaj Výškovice. Výškovice estis parto de la feŭdo de Stará Bělá ĝis la jaro 1558, kiam ĝi transiris sub Zábřeh. Ekde la jaro 1652 la feŭdo de Zábřeh transiris, kaj kun ĝi ankaŭ Výškovice, al posedaĵo de olomouca kapitulo, kiu aligis ĝin al Petřvald. Parto de la senjorujo de Petřvald Výškovice estis ĝis la jaro 1848.

La loĝantoj vivtenis sin plejparte per agrikulturo, esceptoj estis kelkaj vivtenistoj (ekz. forĝisto). Kvankam industriigo trafis la tutan teritorion de Ostrava, sur plejparte agrikultura karaktero de la municipo ĝi montriĝis neniel aparte. Výškovice tiel komune kun Antošovice, Martinov, Pustkovec kaj Proskovice estis ununuraj municipoj, kiujn fakte ne influis migra ondo el interŝanĝo de la 19-a kaj 20-a jarcentoj.

Ekde sia fondo la municipo falis sub paroĥo en Stará Bělá. Escepto estis mallonga periodo en la jaroj 1624-1630, kiam pastra administracio plenumis paroĥon en Stará Ves nad Ondřejnicí. Ĝis la jaro 1873 la infanoj el Výškovice vizitadis lernejon en Stará Bělá. Post ĝi akiris la propran lernejon.

Výškovice estis aligita al Moravia Ostrava la 1-an de julio 1941. La memstarecon ĝi akiris la 16-an de majo 1954. La rea aligo al Ostrava okazis la 1-an de januaro 1966.

 Loĝantaro 

Kategorio:Ostrava-Sudo
Kategorio:Setlejoj en Moravia pordego
Kategorio:Setlejoj sur Odro